Joda
Joda (angl. Yoda) – išgalvoto „Žvaigždžių karų“ pasaulio veikėjas, Didysis Mokytojas, vienas galingiausių ir išmintingiausių savo laikų džedajų. George Lucas daugelį Jodos gyvenimo detalių nusprendė palikti nežinomas. Nei Jodos rūšis, nei jo gimtasis pasaulis nėra įvardijami, „Žvaigždžių karų“ duomenų bazėje paminėta, kad Joda esąs „nežinomos rūšies“. Išskirtinę Jodos kalbėsenos manierą sugalvojo G. Lucas ir Lawrence Kasdan, o išplėtojo Frank Oz.